《予昔为河东漕属吏部郎中吕得和出总漕计与予》
宋代·李复

三年发箧墨犹新，踪迹虽疏意更亲。
云雾渚宫迷远梦，兵戈青海困飞尘。
飘零剑外参谋客，怆恻山阳感旧人。
今古交情如覆水，为君涕泪洒新春。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。